
PËR HAPJEN E PROGRAMIT tË integruar TË STUDIMEVE TË CIKLIT TË PARË DHE TË DYTË NË FAKULTETIN E INXHINIERISË SË NDËRTIMIT, TË UNIVERSITETIT POLITEKNIK TË TIRANËS

Në mbështetje të nenit 102 të Kushtetutës, të neneve 26 dhe 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar,

URDHËROJ:

1. Hapjen në Fakultetin e Inxhinierisë së Ndërtimit të Universitetit Politeknik të Tiranës, të programit të integruar të studimeve të ciklit të parë dhe të dytë, në “Arkitekturë” me profile:
a) Arkitekturë, në përfundim të të cilit lëshohet diplomë universitare “Master i shkencave” në arkitekturë, me profil “Arkitekturë”;
b) Urbanistikë, në përfundim të të cilit lëshohet diplomë universitare “Master i shkencave” në urbanistikë, me profil “Urbanistikë”.
2. Programi i integruar i studimeve realizohet me jo më pak se 300 kredite dhe kohëzgjatja normale e tij është jo më pak se 5 vite akademike.
3. Programi i integruar i studimeve  të fillojnë në vitin akademik 2011-2012.
4. Efektet financiare, për zbatimin e këtij urdhri, përballohen nga buxheti i Universitetit Politeknik të Tiranës, pa efekte buxhetore shtesë.
5. Ngarkohen Sekretari i Përgjithshëm, Drejtoria e Arsimit të Lartë dhe Kërkimit Shkencor të Ministrisë  së Arsimit dhe Shkencës, si dhe Universiteti Politeknik i Tiranës, për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

